**Török Szofi Zille Gondviselői Jellemzése**

Szofi 14 éves, két fiútestvér között cseperedett Szilasligeti otthonában.

Karakterei közül a kreativitás és az abszurd humor kiemelendő, emellett befejezi az elkezdett feladatait, egyedi stílusokat és fagyasztott zöldborsót választ.

A Premontrei gimnáziumot szép eredménnyel végzi, kezdeti fóbia után jelenleg kutyarajongó, de nyula is van valahol.

Képes különböző színű és formájú süteményeket készíteni a legváratlanabb időpontokban, a könyvolvasási olimpiát pedig felváltotta a minden-film-és-színész-lexikális-ismerete (pl. Wes Anderson), valamint érett könnyűzenei ízlés.

Szofi igazán akkor van elemében, ha a kedve szerint alakulnak a dolgok, ~~ellenkező esetben sokszor veszti el az érdeklődését, valamint váratlan helyzetekben a problémamegoldást is még gyakorolni kell.~~

Szofi a családon kívül barátnőivel ápol szoros kapcsolatot, új kapcsolat esetében nem kezdeményező, de kitartó, aminek apaként örülök :).

A szorgalma a lelkesedés függvénye, változó, de megbízhatóan végrehajtja a magának vallott munkát. Kifejezetten igényes, jó minőségű kivitelezés jellemző rá.

A körön belüli emberekhez lojális és segítőkész.

A hitéletében a 14 éves stádiumra jellemzően jár el, vasárnapi misékre jár, de a templomi közösség és hittudomány nem érdekli.

Szofi rendkívül szórakoztató társ, ha figyelmet adományozol neki és a bizalmába fogad, nagyszerű az apukájának lenni.

Szilasliget, 2023.02.11.